Clicks-winkel met petrolbom bestook | Maroela Media
'n Clicks-winkel in Emalahleni (Witbank) in Mpumalanga is Maandag in die vroeë oggendure met 'n petrolbom bestook.
Brig. Leonard Hlathi, polisiewoordvoerder, het gesê die voorval het omstreeks 01:00 plaasgevind. Van die glaspanele aan die buitekant van die winkel is beskadig.
Volgens Hlathi is geen skade aan die binnekant van die winkel aangerig nie. 'n Saak van kwaadwillige saakbeskadiging word ondersoek en niemand is tot dusver in hegtenis geneem in verband met die voorval nie.
Intussen is daar berigte dat Clicks-winkels in onder meer Polokwane, Alberton en Queenstown ook deurgeloop het. 'n Woordvoerder van Clicks het gesê daar sal binnekort meer inligting bekend gemaak word oor winkels wat reeds vanoggend beskadig is.
EFF-lede betoog van vroegoggend af by Clicks-winkels reg oor die land. Die kleinhandelaar het vroeër aangekondig dat sy winkels Maandag oop sal wees ondanks die EFF se dreigemente om sake by al die kleinhandelaar se takke tot stilstand te bring. Daar is intussen ook berigte dat talle Clicks-winkels wel gesluit is weens die betogings.
'n Herrie het vroeër op sosialemediaplatforms losgebars oor 'n Clicks-advertensie waarin na verskillende vroue se verskillende haarsoorte verwys word. In die advertensie word die byskrifte "frizzy & dull" en "dry & damaged" gebruik by die foto's van swart vroue se natuurlike hare, terwyl die byskrifte "fine & flat" en "normal" by foto's van wit vroue se hare gebruik word.
Clicks eMalahleni witbank
Bwahahahahahaha,die is die grap van die jaar!!!!!!!
Kan ons verwag dat Malema gearresteer gaan word? Hy het openlik geweld aangeblaas en n bom is geplant en skade aangerig? Dis mos n terreur aanval